**Izvješće o provedenom savjetovanju sa zainteresiranom javnošću na Nacrt prijedloga Odluke o kupoprodaji poslovnog prostora u vlasništvu Grada Rijeke**

Zakonom o pravu na pristup informacijama (“Narodne novine“ broj 25/13 i 85/15) propisana je obveza jedinicama lokalne samouprave da u svrhu savjetovanja sa zainteresiranom javnošću javno objave na internetskim stranicama, na lako pretraživ način i u strojno čitljivom obliku nacrte općih akata kojima se uređuju pitanja od značenja za život lokalne zajednice, odnosno kojima se utječe na interese građana i pravnih osoba.

Nacrt akta objavljen je na www.rijeka.hr radi provedbe savjetovanja sa javnošću u trajanju od 30 dana odnosno od dana 29. svibnja 2019. godine do dana 28. lipnja 2019. godine.

U svezi navedenog, napominje se da je na Nacrt predmetnog akta pravovremeno pristigla 1 primjedba/prijedlog javnosti u vremenu trajanja savjetovanja, a da je sukladno obvezi iz citiranog Zakona o pravu na pristup informacijama, o provedenom savjetovanju sa javnošću sastavljeno Izvješće, u prilogu, koje je objavljeno na [www.rijeka.hr](http://www.rijeka.hr).

|  |  |
| --- | --- |
| **IZVJEŠĆE O PROVEDENOM SAVJETOVANJU SA JAVNOŠĆU** | |
| Naziv akta o kojem je savjetovanje provedeno:  Nacrt prijedloga Odluke o kupoprodaji poslovnog prostora u vlasništvu Grada Rijeke | |
| Vrijeme trajanja savjetovanja: Savjetovanje je provedeno u trajanju od 30 dana odnosno od dana 29. svibnja 2019. godine do dana 28. lipnja 2019. godine | |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od javnosti u svezi novina predloženih Nacrtom prijedloga Odluke o kupoprodaji poslovnog prostora u vlasništvu Grada Rijeke, točnije njenim usklađivanjem sa Zakonom o zakupu i kupoprodaji poslovnoga prostora (“Narodne novine“ broj 125/11, 64/15 i 112/18) |

|  |  |  |  |  |  |
| --- | --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga | |
| **1.** | **Pod rednim brojem 1.**  **Stjepan Cvitković, poduzetnik, zakupnik gradskog prostora** | **Članak 18. i 20.**  Daje se načelna primjedba/ prijedlog | **Pod rednim brojem 1.**  Mišljenja sam da korisnici poslovnih prostora u vlasništvu Grada Rijeke, duže od 15 godina imaju pravo otkupa istih, tim više šta pojedini prostori (zdravstvene djelatnosti) su postali neuvjetni tj. ne udovoljavaju novim propisima Ministarstva zdravstva, te su u ista potrebna znatna ulaganja (kao npr. pristup invalidima, širina ulaza u ordinacije, sanitarni čvor za invalide itd.) | | **Pod rednim brojem 1.**  **Prijedlog je razmotren, ali nije prihvaćen.**  U izradi prijedloga Odluke o kupoprodaji poslovnog prostora u vlasništvu Grada Rijeka propisano je  da se poslovni prostor može prodati sadašnjem zakupniku koji ima sklopljen ugovor o zakupu sa Gradom te ukoliko uredno ispunjava sve obveze iz ugovora o zakupu i druge financijske obveze prema Gradu, na temelju Odluke o popisu poslovnih prostora koji su predmet kupoprodaje koji se javno objavljuje. Popis poslovnih prostora koji su predmet kupoprodaje donosi Gradsko vijeće na prijedlog Gradonačelnika (čl. 18., stavci 1. i 2. Odluke). Također propisani su uvjeti koji poslovni prostori ne mogu biti uvršteni na popis, koji moraju biti kumulativno ispunjeni, a odnose se na poslovne prostore kojisenalaze u 0 ili prvoj zoni Grada sukladno općem aktu koji uređuje zakup, na ulične poslovne prostore s izlogom koji gleda na uličnu stranu, koji se nalaze u razizemlju odnosno čija je vrijednost zakupnine za 15 godina jednaka ili veća od procijenjene vrijednosti nekretnine (čl. 18. stavak 5. Odluke).  Povjerenstvo za ocjenu opravdanosti prodaje poslovnog prostora zamišljeno je kao tijelo koje će primjenom objektivnih kriterija pripremiti materijal kojim će se inicirati izrada popisa poslovnih prostora namijenjenih kupoprodaji. Na temelju nalaza povjerenstva, Gradonačelnik će izraditi Prijedlog Odluke o uvrštenju poslovnih prostora na popis poslovnih prostora namijenjenih kupoprodaji i isti uputiti na Gradsko vijeće radi usvajanja. Ekonomska opravdanost, kao jedan od kriterija za prodaju poslovnog prostora, utvrđuje se na temelju podataka o ostvarenom prihodu od zakupnine za poslovni prostor u razdoblju od proteklih 15 godina pa ukoliko je prihod manji od 1/3 procijenjene vrijednosti poslovnog prostora isti se može namijeniti prodaji. Racionalnost održavanja poslovnog prostora, kao slijedeći kriterij, procjenjuje se analizom troškova održavanja poslovnog prostora i zajedničkih dijelova zgrade u kojoj se prostor nalazi, kao i svih investicijskih troškova održavanja poslovnog prostora (čl. 20. Odluke).  Stručne službe su postupale sukladno odredbama čl. 7. stavka 4. i 5. Zakona o izmjenama i dopunama Zakona o zakupu i kupoprodaji poslovnog prostora (“Narodne novine“ broj 112/18) koji, između ostalog, utvrđuje uvjete i postupak kupoprodaje poslovnih prostora u vlasništvu jedinica lokalne i područne (regionalne) samouprave.  Prijedlog Odluke o kupoprodaji poslovnog prostora u vlasništvu Grada Rijeke usklađen je sa odredbama navedenog propisa.  Slijedom navedenog, nismo u mogućnosti prihvatiti predloženu izmjenu. |

Napomena: U vremenu trajanja savjetovanja pravovremeno je pristigla 1 primjedba/prijedlog javnosti na Nacrt prijedloga Odluke o kupoprodaji poslovnog prostora u vlasništvu Grada Rijeke.